
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 452 

3 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Ο.Ε.Υ του Δήμου Καλαμάτας. 1 

Τροποποίηση του Οργανισμού Εσωτερικής Οργάνω¬ 
σης και Λειτουργίας της Νομαρχιακής Αυτοδιοί¬ 
κησης Μεσσηνίας. 2 

Καθιέρωση υπερωριακής εργασίας στους υπαλλή¬ 
λους που ασχολούνται με το πρόγραμμα Δακο- 

κτονίας έτους 2007.. 3 

Μεταφορά είκοσι τριών (23) κενών οργανικών θέσεων 
ΔΕΠ στα Τμήματα του Πανεπιστημίου Κρήτης. 4 


ΑΠΟΦΑΣΕΙ Σ 

Αριθμ. 3845 (1) 

Τροποποίηση του Ο.Ε.Υ του Δήμου Καλαμάτας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 


1. Τις διατάξεις του άρθρου 12 του ν. 1188/1981 όπως 
αυτές τροποποιήθηκαν από τις ίδιες των άρθρων 8 
παρ. 5 του ν. 2307/1995 και 1 παρ. 2 εδαφ. στ' του ν. 
2503/1997, περί οργανισμών εσωτερικής υπηρεσίας των 
ΟΤΑ Α' βαθμού. 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'), 

3. Την υπ’ αριθμ. 7542/24.8.1999 απόφασή μας η οποία 
δημοσιεύθηκε στο ΦΕΚ 1897/τ.Β'/19.10.1999 με την οποία 
εγκρίθηκε ο Ο.Ε.Υ. του Δήμου Καλαμάτας (όπως αυτή 
τροποποιήθηκε με τις υπ’ αριθμ. 16830/7.1.2005, και 
20581/22.12.2005 όμοιες δικές μας. 

4. Την υπ’ αριθμ. 53/2007 απόφαση του Δ.Σ. Καλαμάτας 
περί τροποποίησης του Ο.Ε.Υ. του Δήμου. 

5. Την γνωμοδότηση του Υπηρεσιακού Συμβουλίου των 
ΟΤΑ Ν. Μεσσηνίας έτσι όπως αυτή διατυπώθηκε στο 
υπ’ αριθμ. 1/5.3.2007 πρακτικό, με την οποία εγκρίνεται 
η ως άνω απόφαση του Δ.Σ. 

6. Την υπ’ αριθμ. 7092/1997 απόφαση του Γ.Γ.Π.Π «Περί 
άσκησης αρμοδιοτήτων κατ’ εντολή» (ΦΕΚ 551/Β'/3.6.1998), 
σε συνδυασμό με την υπ’ αριθμ. 8324/24.5.2004 όμοια 
(ΦΕΚ 818/τ.Β'/2.6.2004), αποφασίζουμε: 


Τροποποιούμε την υπ’ αριθμ. 7542/24.8.1999 απόφασή 
μας (ΦΕΚ 1897/τ.Β'/19.10.1999, όπως αυτή τροποποιήθη¬ 
κε με τις υπ’ αριθμ. 16830/7.1.2005 και 20581/22.12.2005 
όμοιες δικές μας), και ως εξής: 

Α. Στο ΜΕΡΟΣ I, στο Αρθρο Ιο ΣΥΓΚΡΟΤΗΣΗ ΥΠΗΡΕ¬ 
ΣΙΩΝ, προστίθενται: 

1. Γραφείο Μετακλητού Γενικού Γραμματέα. 

2. Γ ραφείο Ειδικών Θέσεων. 

Β. Στο ΜΕΡΟΣ II, 

- στο Άρθρο 3ο ΠΕΡΙΓΡΑΦΗ ΑΡΜΟΔΙΟΤΗΤΩΝ, προ¬ 
στίθενται: 

1. Αρμοδιότητες Μετακλητού Γ ενικού Γ ραμματέα: 

Ο μετακλητός Γ ενικός Γ ραμματέας προΐσταται αμέ¬ 
σως μετά το Δήμαρχο, των Υπηρεσιών και ασκεί την 
Γ ενική Εποπτεία των υπηρεσιών του Δήμου. 

Είναι υπεύθυνος, στα πλαίσια των καθηκόντων του 
για κάθε εργασία που του αναθέτει ο Δήμαρχος και 
ιδιαίτερα: 

Έχει την εποπτεία του Γ ραφείου του Δημάρχου. 

Απαντά σε δημοσιεύματα του τύπου με την εξουσιοδό¬ 
τηση του Δημάρχου και σε συνεργασία με το Γ ραφείο 
Τύπου. 

Έχει την ευθύνη του προσωπικού του Δήμου ως εκπρό¬ 
σωπος του Δημάρχου και αναφέρεται στον Δήμαρχο. 

Συντονίζει και ελέγχει τις υπηρεσίες του Δήμου και 
ακόμη φροντίζει για την εφαρμογή του προγράμματος 
της Δημοτικής Αρχής και την υλοποίηση των αποφά¬ 
σεων των συλλογικών οργάνων (ΔΣ, ΔΕ) 

Χαρακτηρίζει την εισερχόμενη στο Δήμο αλληλογρα¬ 
φία κατά αρμοδιότητα των διαφόρων υπηρεσιών και 
ενημερώνει αμέσως το Δήμαρχο για τα θέματα που εί¬ 
ναι επείγοντα ή παρουσιάζουν ειδικότερο ενδιαφέρον. 

Συντάσσει τις εγκυκλίους του Δημάρχου και τη γενική 
αλληλογραφία του Δημάρχου που δεν υπάγεται στην 
αρμοδιότητα των άλλων υπηρεσιών του Δήμου. 

Μελετά σε συνεργασία με τους Διευθυντές των Δι¬ 
ευθύνσεων, την οργάνωση στα πλαίσια του ισχύοντος 
Ο.Ε.Υ. για την καλύτερη αξιοποίηση του ανθρώπινου 
δυναμικού του Δήμου. 

Μελετά τα γενικότερα θέματα του Δήμου, που δεν 
υπάγονται στις ειδικές αρμοδιότητες υπηρεσιακών μο¬ 
νάδων και δίνει στους προϊσταμένους αυτών τις κατευ¬ 
θυντήριες γραμμές για την τακτοποίησή τους. 

Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις και τους 
στόχους των υπηρεσιών του Δήμου, με σκοπό τη δρα- 
στηριοποίηση των πολιτών για την προώθηση των το¬ 
πικών συμφερόντων. 

Συνεργάζεται με τους Αντιδημάρχους και υποβοηθεί 
το έργο τους. 

Αποτελεί το σύνδεσμο μεταξύ του Δήμου και των 
Νομικών Προσώπων τους, με στόχο το συντονισμό στην 
παραγωγή έργου. 

2. Αρμοδιότητες Γραφείου Ειδικών Θέσεων: 

Οι ειδικοί σύμβουλοι, οι ειδικοί συνεργάτες και οι επι¬ 
στημονικοί συνεργάτες ασκούν καθήκοντα επιτελικά και 
δεν έχουν αποφασιστικές αρμοδιότητες οποιοσδήποτε 
μορφής. 

Παρέχουν συμβουλές και διατυπώνουν εξειδικευμέ- 
νες γνώμες, γραπτά ή προφορικά, για το συγκεκριμένο 
τομέα δραστηριοτήτων του Δήμου τον οποίο έχουν 
ορισθεί να εξυπηρετήσουν. 

Το συμβουλευτικό τους έργο απευθύνεται προς το 
δήμαρχο, το δημοτικό συμβούλιο και τη δημαρχιακή 
επιτροπή ανάλογα με τις αρμοδιότητές τους. 

Ειδικά οι επιστημονικοί συνεργάτες παρέχουν υπη¬ 
ρεσίες, μέσα στον κύκλο των γνώσεών τους, σε εξειδι- 
κευμένα επιστημονικά και τεχνικά θέματα, που μπορεί 
να αναφέρονται στη διενέργεια ερευνών, εκπόνηση 
μελετών, σύνταξη εκθέσεων, υποβολή προτάσεων, ή 
εισηγήσεων επεξεργασία και παρουσίαση στοιχείων 
απαραιτήτων για την πραγμάτωση των σκοπών του 
Δήμου, παροχή επιστημονικής ή τεχνολογικής βοήθει¬ 
ας σε ειδικά θέματα που απασχολούν τις οργανωτικές 
μονάδες του Δήμου, συστηματική παρακολούθηση της 
επιστήμης και τεχνολογίας στον τομέα της δραστη- 
ριότητάς τους, τήρηση αρχείου ελληνικών και ξένων 
βιβλιογραφικών δεδομένων ή σε κάθε άλλη εργασία 
που τους ανατίθεται από το Δήμαρχο. 

Στο Άρθρο 9ο ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΡΘΡΩΣΗ 
ΠΡΟΣΩΠΙΚΟΥ, ο ΠΙΝΑΚΑΣ III: Προσωπικό Ειδικών θέ¬ 
σεων με σύμβαση Εργασίας Ιδιωτικού Δικαίου Αρθρου 
245 ν. 1188/1981, άρθρο 11 του ν. 1649/1986, άρθρο 18 του 
ν. 1689/1989, διαμορφώνεται ως παρακάτω, και προστί¬ 
θεται Πίνακας IV και V: 

ΠΙΝΑΚΑΣ III: Προσωπικό Ειδικών θέσεων με σύμβαση 
Εργασίας Ιδιωτικού Δικαίου (άρθρου 245 ν. 1188/1981, 
άρθρο του ν. 1649/1986, άρθρο 18 του ν. 1689/1989). 


ΚΑΤΗΓΟΡΙΑ 

ΚΛΑΔΟΣ 

ΠΕΡΙΓΡΑΦΗ 

ΑΡΙΘΜ. 

ΘΕΣΕΩΝ 

- 

- 

Δικηγόροι με 
σχέση εντολής 

3 



ΣΥΝΟΛΟ 

3 


ΠΙΝΑΚΑΣ IV: Θέση μετακλητού Γενικού Γραμματέα 
(άρθρου 12 και του άρθρου 241 του ν. 1188/1981, παρ. 
14 άρθρου 14 του ν. 2130/1993, παρ. 1 άρθρου 58 του 
ν. 2218/1994, παρ. 44 άρθρου 8 του ν. 2307/1995). 


ΚΑΤΗΓΟΡΙΑ 

ΚΛΑΔΟΣ 

ΠΕΡΙΓΡΑΦΗ 

ΑΡΙΟΜ. 

ΘΕΣΕΩΝ 

- 

- 

Μετακλητός Γενι¬ 
κός Γραμματέας 

1 



ΣΥΝΟΛΟ 

1 


ΠΙΝΑΚΑΣ V: Προσωπικό Ειδικών θέσεων (θέσεων με¬ 
τακλητών Ειδικών Συνεργατών ή Ειδικών Συμβούλων 
ή Επιστημονικών Συνεργατών, του άρθρου 67 του 
ν. 1416/1984 όπως τροποποιήθηκε με τις παρ. 54, 55 
άρθρου 8 του ν. 2307/1995). 


ΚΑΤΗΓΟΡΙΑ 

ΚΛΑΔΟΣ 

ΠΕΡΙΓΡΑΦΗ 

ΑΡΙΘΜ. 

ΘΕΣΕΩΝ 

- 

- 

Προσωπκό 
ειδικών θέσεων 

6 



ΣΥΝΟΛΟ 

6 


Κατά τα λοιπά ισχύει ως έχει η υπ’ αριθμ. 7542/24.8.1999 
απόφασή μας (ΦΕΚ 1897/τ.Β7ΐ9·10.1999, όπως αυτή 
τροποποιήθηκε με τις υπ’ αριθμ. 16830/7.1.2005 και 
20581/22.12.2005 όμοιες δικές μας). 

Από την παρούσα απόφαση προκαλείται επιπλέον 
δαπάνη σε βάρος του προϋπολογισμού του Δήμου Κα¬ 
λαμάτας το ύψος της οποία ανέρχεται στο ποσό των 
138.000,00 € ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 23 Μαρτίου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης κ.α.α. 

ΑΙΚ. ΣΑΡΑΝΤΟΠΟΥΛΟΥ 

-♦- 

Αριθμ. 2240 (2) 

Τροποποίηση του Οργανισμού Εσωτερικής Οργάνω¬ 
σης και Λειτουργίας της Νομαρχιακής Αυτοδιοίκη¬ 
σης Μεσσηνίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΜΕΣΣΗΝΙΑΣ 
(Απόφαση 22/2007) 

Έχοντας υπόψη: 

1. Τις διατάξεις του π.δ. 30/1996, «Κώδικας Νομαρχιακής 
Αυτοδιοίκησης». 

2. Την υπ’ αριθμ. 166/2005 απόφαση του Ν.Σ περί τρο¬ 
ποποίησης και κωδικοποίησης του Εσωτερικού Οργα¬ 
νισμού Οργάνωσης και Λειτουργίας της Ν.Α Μεσσηνίας 
(ΦΕΚ 1969/30.12.2005). 

3. Τις διατάξεις του π.δ. 50/2001 «Καθορισμός των 
προσόντων διορισμού σε θέσεις φορέων του Δημοσίου 
Τομέα» (ΦΕΚ 39/5.3.2001/τ.Α') όπως τροποποιήθηκε. 

4. Τις διατάξεις του π.δ. 78/13.4.2006 περί διάρθρωσης, 
στελέχωσης και αρμοδιοτήτων της Δ/νσης Ανάπτυξης 
(ΦΕΚ 80/2006). 

5. Το απόσπασμα πρακτικού της 4ης/2007 συνεδρί¬ 
ασης του Ν.Σ της Ν.Α Μεσσηνίας (υπ’ αριθμ. 22/2007 
απόφαση). 

6. Την υπ’ αριθμ. 2493/5.3.2007 απόφαση της Γενικής 
Γραμματέως Περιφέρειας Πελοποννήσου, με την οποία 
εγκρίνεται η υπ’ αριθμ. 22/2007 απόφαση του Ν.Σ Μεσ¬ 
σηνίας, αποφασίζει: 

Α) Τροποποιεί τον Οργανισμό Εσωτερικής Οργάνω¬ 
σης και Λειτουργίας της Νομαρχιακής Αυτοδιοίκησης 
Μεσσηνίας, ως εξής: 

1. Το άρθρο 20 του Οργανισμού αντικαθίσταται ως 
εξής: 

1. Η Διεύθυνση Ανάπτυξης λειτουργεί ως «Υπηρεσία 
μιας στάσης», ασκεί όλες τις αρμοδιότητες των κα- 
ταργούμενων με τον ανωτέρω νόμο Υπηρεσιών Βιο¬ 
μηχανίας. 

2. Παρέχει υπηρεσίες στις μεταποιητικές επιχειρήσεις 
καθώς και στις επιχειρήσεις παροχής υπηρεσιών, που 
αφορούν σε θέματα ίδρυσης και λειτουργίας αυτών 
καθώς και στήριξης της επιχειρηματικής τους δραστη¬ 
ριότητας. Παρακολουθεί κάθε οικονομική δραστηριό¬ 
τητα που αναπτύσσεται στον οικείο Νομό, αξιολογεί 
τα σχετικά δεδομένα και εισηγείται ανάλογες δράσεις 
στο Υπουργείο Ανάπτυξης. 

3. Αποτελεί, μεταξύ των άλλων, τον συνδετικό κρίκο 
ανάμεσα στο Υπουργείο Ανάπτυξης και στις Νομαρχι¬ 
ακές Αυτοδιοικήσεις. Επικοινωνεί και συνεργάζεται με 
τη Διεύθυνση Ανάπτυξης και Συντονισμού της Γενικής 
Γραμματείας Βιομηχανίας του Υπουργείου Ανάπτυξης 
για τα θέματα αρμοδιότητάς της, προκειμένου να επι¬ 
τυγχάνεται η αποτελεσματική εφαρμογή της βιομηχα- 

νίκης νομοθεσίας στο σύνολό της και να υλοποιούνται 
οι γενικές κατευθύνσεις του Υπουργείου Ανάπτυξης σε 
θέματα βιομηχανικής πολιτικής. 

Για το σκοπό αυτό η Διεύθυνση Ανάπτυξης έχει την 
αρμοδιότητα: 

α) Να ενημερώνει την Διεύθυνση Ανάπτυξης και Συ¬ 
ντονισμού της Γενικής Γραμματείας Βιομηχανίας του 
Υπουργείου Ανάπτυξης, για κάθε ζήτημα της αρμοδιό- 
τητάς της που ανακύπτει κατά την εφαρμογή της βιο¬ 
μηχανικής νομοθεσίας από τις συναρμόδιες Υπηρεσίες, 
με σκοπό την επίλυση των προβλημάτων και την παροχή 
διευκρινήσεων ή οδηγιών σε θέματα ερμηνείας της κεί¬ 
μενης νομοθεσίας. 

β) Να τηρεί και να ενημερώνει την ηλεκτρονική βάση 
δεδομένων της Νομαρχιακής Αυτοδιοίκησης, σε θέματα 
μεταποιητικών και λοιπών επιχειρήσεων της αρμοδιό- 
τητάς της. 

γ) Να οργανώνει, να λειτουργεί και να ελέγχει το 
Κέντρο Υποδοχής Επενδυτών, προκειμένου αυτό να 
επιτελεί το υποστηρικτικό προς αυτήν έργο του, όπως 
προβλέπει η υπ’ αριθμ. 19282/240/5.9.2005 κοινή υπουργι¬ 
κή απόφαση (ΦΕΚ 1326 Β'), με τελικό σκοπό την στήριξη 
της επιχειρηματικότητας στο Νομό. 

4. Η Διεύθυνση Ανάπτυξης αποτελείται από τα εξής 
πέντε Τμήματα: 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α') 

β) Τμήμα Ενέργειας και Φυσικών Πόρων (Τμήμα Β') 

γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ') 

δ) Τμήμα Προστασίας Περιβάλλοντος και Έκδοσης 
Οικοδομικών Αδειών (Τμήμα Δ') 

ε) Τμήμα Διοικητικής Υποστήριξης (Τμήμα Ε'). 

5. Η Διεύθυνση Ανάπτυξης έχει αναπτυξιακό και τεχνι¬ 
κό χαρακτήρα, όπως προκύπτει από τις αρμοδιότητες 
των Τμημάτων αυτής και από τη φύση των ρυθμιζόμενων 
αντικειμένων τους. 

Αρμοδιότητες Τμήματος Α' 

Στις αρμοδιότητες του Τμήματος αυτού ανήκουν: 

1. α) Η χορήγηση μηχανολογικών αδειών εγκατάστα¬ 
σης, επέκτασης, εκσυγχρονισμού, λειτουργίας και ειδικής 
δήλωσης καθώς και οι τροποποιήσεις αυτών, σε βιο¬ 
μηχανικές - βιοτεχνικές εγκαταστάσεις, επαγγελματικά 
εργαστήρια, αποθήκες και ηλεκτρομηχανολογικές εγκα¬ 
ταστάσεις παροχής υπηρεσιών, σε μονάδες παραγωγής 
εκρηκτικών υλών καθώς και σε αποθήκες εκρηκτικών 
υλών και καψυλλίων (ανεξάρτητα από την εγκατεστημένη 
ισχύ και την αποθηκευτική ικανότητα) και 

β) η έγκριση τεχνικού υπομνήματος και προϋπολογισμού 
καθώς και η θεώρηση σχεδιαγραμμάτων, τα οποία υποβάλ¬ 
λονται προκειμένου να χορηγηθούν οι ανωτέρω άδειες. 

2. Ο τεχνικός έλεγχος και η ρύθμιση κάθε θέματος 
που ανακύπτει από τη λειτουργία των μονάδων της 
προηγούμενης παραγράφου, με σκοπό τη προστασία 
των εργαζομένων, των περίοικων και του φυσικού πε¬ 
ριβάλλοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με τη παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας 


δ) Η επιβολή πρόσθετων περιβαλλοντικών όρων, προκει¬ 
μένου για μονάδες της Κατηγορίας Β4, όπως περιγράφο- 
νται στην υπ’ αριθμ. ΗΠ15393/2332/2002 (ΦΕΚ 1022 Β') κοινή 
υπουργική απόφαση, σε συνεργασία με το Τ μήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημο¬ 
σιοποίηση αυτής, ο έλεγχος και η επιβολή κυρώσεων 
στις μονάδες αρμοδιότητας του παρόντος Τμήματος, 
που η δραστηριότητά τους περικλείει κινδύνους από 
ατυχήματα μεγάλης έκτασης, σύμφωνα με τις διατά¬ 
ξεις της υπ’ αριθμ. 5697/590/2000 (ΦΕΚ 405 Β') κοινή 
υπουργική απόφαση. 

5. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής διακο¬ 
πής της λειτουργίας του συνόλου ή μέρους των μονάδων, 
για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις ή 
βεβαιώσεις ή ασκούν ειδικούς ελέγχους, για λόγους σχε¬ 
τικά με παράβαση διατάξεων αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημο¬ 
τικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων (εκτός 
των Νομαρχιακών Αυτοδιοικήσεων Νομού Αττικής) 

8. Η διατύπωση γνώμης για την απαλλοτρίωση ιδι¬ 
ωτικών εκτάσεων για ίδρυση ή επέκταση αξίας λόγου 
επαρχιακής βιομηχανίας (εκτός των Νομαρχιακών Αυ¬ 
τοδιοικήσεων Νομού Αττικής). 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 

10. α) Η αποδοχή των πιστοποιητικών καταλληλότητας 
των μηχανημάτων παραγωγής εκρηκτικών υλών, 

β) αποδοχή του διορισμού, της απολύσεως ή της πα- 
ραιτήσεως των υπευθύνων συντηρήσεως και του Διευ¬ 
θυντή παραγωγής των μονάδων παραγωγής εκρηκτικών 
υλών καθώς και η διενέργεια ελέγχου περί του εάν 
συντρέχει η προϋπόθεση της διετούς προϋπηρεσίας σε 
εργοστάσιο παραγωγής εκρηκτικών υλών στη περίπτω¬ 
ση διορισμού του ως άνω Διευθυντή, 
γ) η αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και η σύνταξη σχετικής έκθεσης, 
δ) η έγκριση της γενικής διαταγής που εκδίδει κάθε 
μονάδα παραγωγής εκρηκτικών υλών, 
ε) η θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

11. Η κατά παρέκκλιση έγκριση ανέγερσης πολυώ¬ 
ροφων επικίνδυνων κτιρίων, εφόσον αυτό επιβάλλεται 
από λειτουργικούς λόγους, σύμφωνα με την υπ’ αριθμ. 
3329/1989 (ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκδοση 
απόφασης για την επιβολή προστίμων σε βάρος οποιου- 
δήποτε παράγει, κατέχει ή διαθέτει στην αγορά εκρηκτι¬ 
κά, τα οποία δεν πληρούν τις νόμιμες απαιτήσεις. 

13. Η έκδοση της απόφασης που προβλέπεται στην 
παράγραφο 3 του άρθρου 2 της υπ’ αριθμ. 3329/1989 
κοινής υπουργικής απόφασης, σχετικά με τη μείωση 
των αποστάσεων ασφαλείας. 

14. Η τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης, μετατροπής, 
επισκευής και συντήρησης πλοίων, η εγγραφή στο Ει¬ 
δικό Μητρώο και η διαγραφή από το μητρώο αυτό των 
εν λόγω επιχειρήσεων, η παρακολούθηση, ο έλεγχος και 
η επιβολή σ’ αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογι- 
κών εγκαταστάσεων του Δημοσίου και Ν.Π.Δ.Δ. συνο¬ 
λικού προϋπολογισμού άνω των 5.870 €. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών 
και ηλεκτροκίνητων ανυψωτικών μηχανημάτων και ο 
έλεγχος της λειτουργίας αυτών. 

17. Ο τεχνικός έλεγχος δοκιμασίας ατμολεβήτων, 
ατμοδοχείων, αεροδεξαμενών και δοχείων εν γένει υπό 
πίεση και η επιθεώρηση μετά την εγκατάσταση αυτών 
για τη χορήγηση πιστοποιητικών υδραυλικής δοκιμασίας 
και παραλαβής. 

18. Η χορήγηση ειδικών αδειών εργοστασίων κατα¬ 
σκευής και επισκευής ατμολεβήτων. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και 
κουλουροποίΐας. 

20. Η χορήγηση άδειας εγκατάστασης, άδειας λει¬ 
τουργίας και ειδικής δήλωσης στεγνοκαθαριστηρίων, 
πλυντηρίων ρούχων, σιδηρωτηρίων ρούχων και ταπη- 
τοκαθαριστηρίων, δημόσιας χρήσης. 

21. Η χορήγηση βεβαίωσης σχετικά με την αρτιότη¬ 
τα και καταλληλότητα του μηχανολογικού εξοπλισμού 
βιομηχανικών βιοτεχνικών μονάδων επεξεργασίας βιο¬ 
μηχανικής ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών απο¬ 
βλήτων, οι οποίες ευρίσκονται είτε εντός είτε εκτός 
υγειονομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων υποστήριξης των 
μικρομεσαίων επιχειρήσεων, αξιοποίησης των ήπιων 
μορφών ενέργειας, όπως ηλιακή, αιολική, γεωθερμία 
καθώς και η παρακολούθηση της πορείας υλοποίησης 
αναπτυξιακών προγραμμάτων και σχεδίων αρμοδιότη¬ 
τας του Υπουργείου Ανάπτυξης. 

25. Η ενημέρωση των φορέων των βιομηχανιών - βι¬ 
οτεχνιών για τις νέες τεχνολογίες, εφευρέσεις και ευ¬ 
ρεσιτεχνίες. 

26. Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων τα οποία αφο¬ 
ρούν στην αδειοδότηση και στη λειτουργία των μετα¬ 
ποιητικών επιχειρήσεων και των επιχειρήσεων παροχής 
υπηρεσιών, στην υπαγωγή των ανωτέρω επιχειρηματικών 
μονάδων σε αναπτυξιακά προγράμματα και σχέδια και 
γενικά στη βελτίωση του επιχειρηματικού κλίματος και 
της ανταγωνιστικότητας των επιχειρήσεων. 

27. Η συνεργασία με άλλες υποστηρικτικές δομές της 
επιχειρηματικότητας στη περιφέρεια και στο Νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης 
της Γενικής Γραμματείας Βιομηχανίας του Υπουργείου 


Ανάπτυξης και δί αυτής στον Γενικό Γραμματέα Βιο¬ 
μηχανίας, σχετικά με την ενίσχυση της επιχειρηματι¬ 
κής δραστηριότητας στο Νομό, με τις διαμορφούμενες 
τάσεις οικονομικής δραστηριότητας, με την υπαγωγή 
των μεταποιητικών επιχειρήσεων και των επιχειρήσεων 
παροχής υπηρεσιών σε αναπτυξιακά προγράμματα και 
σχέδια καθώς και με τη βελτίωση των διαδικασιών αδει- 
οδότησης των μεταποιητικών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Β' 

Στις αρμοδιότητες του Τμήματος αυτού ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων 
από άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα 
άδειας μεταλλευτικών ερευνών, των κληρονόμων δι¬ 
καιούχου που δεν γνωστοποιήθηκαν. 

5. Η έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προε¬ 
δρικού διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαιω¬ 
μάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ’ αυτή. 

7. Η βεβαίωση του φόρου υπέρ του Δημοσίου σε πε¬ 
ρίπτωση μεταβίβασης δικαιωμάτων από άδειες μεταλ¬ 
λευτικών ερευνών. 

8. Η εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση εν 
άλω ή εν μέρει του χώρου της άδειας, καθώς και η έκ¬ 
δοση προκήρυξης για την παραχώρηση μεταλλείων. 

9. Η έγκριση ατελούς εισαγωγής μηχανημάτων που 
προορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτικά, 
κοινοτικά ή ιδιωτικά λατομεία αδρανών υλικών, σε λατο¬ 
μεία Ν.Π.Δ.Δ., καθώς και η παράταση της άδειας αυτής. 

11. Η έκδοση διαπιστωτικής απόφασης σχετικά με τη 
συνδρομή των προϋποθέσεων παράτασης της ισχύος των 
αδειών εκμετάλλευσης δημοτικών, κοινοτικών, ιδιωτικών και 
Ν.Π.Δ.Δ. λατομείων μαρμάρων και βιομηχανικών ορυκτών, 
σύμφωνα με το άρθρο 7 του ν. 2702/1999 (ΦΕΚ 70 Α'). 

12. Η χορήγηση άδειας εγκατάστασης και άδειας 
λειτουργίας ηλεκτρομηχανολογικών εγκαταστάσεων 
λατομείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λα¬ 
τομικών περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρή¬ 
σεων στις περιπτώσεις του άρθρου 9 του ν. 2190/1920 
(ΦΕΚ 37 Α'). 

17. Η έγκριση εισφοράς σε εταιρεία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα δι- 
καιολογητικά (γνωμοδοτήσεις Υπηρεσιών άρθρου 10 του 
ν. 1428/1984 (ΦΕΚ 43 Α'), μελέτες, εγκρίσεις επέμβασης 
κλπ) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημόσι¬ 
ων λατομείων όπου η αρμοδιότητα ανήκει στον Γ ενικό 
Γραμματέα Περιφέρειας, σύμφωνα με την παράγραφο 
6 του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών 
μηχανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 
και Ν.Π.Δ.Δ. λατομείων αδρανών υλικών, με αποκλειστι¬ 
κό σκοπό την αποκατάσταση του περιβάλλοντος κατά 
τα προβλεπόμενα από τις διατάξεις του άρθρου 7 του 
ν. 2837/2000 (ΦΕΚ178 Α'), του άρθρου 19 του ν. 3190/2003 
(ΦΕΚ 249 Α') και του άρθρου 17 του ν. 3335/2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνι¬ 
μων ηλεκτρομηχανολογικών εγκαταστάσεων των λα¬ 
τομείων αδρανών υλικών, βιομηχανικών ορυκτών και 
μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 

23. Η έκδοση απόφασης για την απόκτηση μεταλλευ¬ 
τικών δικαιωμάτων επί αδειών μεταλλευτικών ερευνών 
(ΑΜΕ) σε παραμεθόριες περιοχές, πλην της μεταλλει- 
οκτησίας. 

24. Η χορήγηση άδειας εκμετάλλευσης λατομείων αρ¬ 
γίλων και μαργών πλινθοποίΐας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας 
των υπόγειων και υπαίθριων αποθηκών εκρηκτικών υλών 
και καψυλλίων για την εξυπηρέτηση των μεταλλείων 
και λατομείων (αδρανών υλικών, μαρμάρων και βιομη¬ 
χανικών ορυκτών). 

27. Η έκδοση απόφασης για την άρση απαγόρευσης 
δικαιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

29. Η χορήγηση αδειών εγκατάστασης, επέκτασης, 
εκσυγχρονισμού και λειτουργίας, σύμφωνα με το 
ν. 3325/2005, στις: 

α) Βιομηχανίες παραγωγής πετρελαιοειδών και λιπα- 
ντικών (διϋλιστήρια) με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 πΤ. 

β) Εγκαταστάσεις εναποθήκευσης και διακίνησης 
υγρών καυσίμων, υγραερίων και ασφάλτου, εμφιάλωσης 
υγραερίων και συσκευασίας λιπαντικών, με αποθηκευτι¬ 
κή ικανότητα μέχρι και 50.000 πι 3 και με εγκατεστημένη 
παραγωγική ισχύ μέχρι και 367 Κ \Ν (500 ΗΡ), με εξαίρεση 
τη Νομαρχιακή Αυτοδιοίκηση Θεσσαλονίκης για την 
οποία ισχύει μέχρι και 1470 Κ \Ν (2.000 ΗΡ). 

γ) Εγκαταστάσεις αναγέννησης ορυκτελαίων χωρίς 
περιορισμό στην εγκατεστημένη ισχύ και με αποθηκευ¬ 
τική ικανότητα μέχρι και 10.000 πι 3 . 

δ) Εγκαταστάσεις ερευνών και εκμετάλλευσης υδρο¬ 
γονανθράκων, αποθήκευσης, διακίνησης και διανομής 
φυσικού αερίου, με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 πι 3 . 

30. Η χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρείες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

31. Η χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής. 


32. Η έκδοση απόφασης για την εξαίρεση από την 
απαλλαγή υποχρέωσης εφοδιασμού με άδεια εγκα¬ 
τάστασης και λειτουργίας σταθμών ηλεκτροπαραγω¬ 
γής, σύμφωνα με την παράγραφο 7 του άρθρου 3 του 
ν. 2244/1994 (ΦΕΚ 168 Α'). 

33. Η χορήγηση άδειας εγκατάστασης και άδειας 
λειτουργίας για ιδία χρήση ενεργειακών συστημάτων 
θέρμανσης ή ψύξης χώρων μέσω της εκμετάλλευσης 
της θερμότητας των γεωλογικών σχηματισμών και των 
νερών, επιφανειακών και υπόγειων, που δεν χαρακτηρί¬ 
ζονται γεωθερμικό δυναμικό. 

34. Ο τεχνικός έλεγχος και η ρύθμιση κάθε θέμα¬ 
τος που ανακύπτει από τη λειτουργία των μονάδων 
αρμοδιότητας του παρόντος Τμήματος, με σκοπό τη 
προστασία των εργαζομένων, των περίοικων και του 
φυσικού περιβάλλοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονά¬ 
δων πλην των περιβαλλοντικών όρων λειτουργίας. 

δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως περι- 
γράφονται στην υπ’ αριθμ. ΗΠ15393/2332/2002 (ΦΕΚ1022 
Β'), σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

35. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

36. Η επιβολή των διοικητικών κυρώσεων που προβλέ- 
πονται στις διατάξεις του άρθρου 24 του ν. 3325/2005. 

37. Η έκδοση απόφασης προσωρινής ή οριστικής δι¬ 
ακοπής της λειτουργίας του συνόλου ή μέρους των 
μονάδων, για τις οποίες η σχετική άδεια λειτουργίας 
έχει δοθεί από το παρόν Τμήμα, καθώς και η εφαρμογή 
αυτής. Η απόφαση αυτή εκδίδεται ύστερα από σχετική 
εισήγηση στο Νομάρχη των συναρμόδιων Υπηρεσιών, 
Αρχών, Επιθεωρητών ή Φορέων, οι οποίοι χορηγούν ει¬ 
δικές άδειες ή εγκρίσεις ή βεβαιώσεις ή ασκούν ειδικούς 
ελέγχους, για λόγους σχετικά με παράβαση διατάξεων 
αρμοδιότητάς τους. 

38. Η καταχώρηση της μελέτης ασφαλείας (επικιν- 
δυνότητας) και η δημοσιοποίηση αυτής, ο έλεγχος και 
η επιβολή κυρώσεων των μονάδων αρμοδιότητας του 
παρόντος Τμήματος, που η δραστηριότητά τους πε¬ 
ρικλείει κινδύνους από ατυχήματα μεγάλης έκτασης, 
σύμφωνα με τις διατάξεις της υπ’ αριθμ. 5697/590/2000 
κοινής υπουργικής απόφασης. 

39. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Γ' 

Στις αρμοδιότητες του Τμήματος αυτού ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια 
των εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελ- 

κυστήρων, σύμφωνα με τις διατάξεις της υπ’ αριθμ. 
Φ9.2/29362/1957/2005 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Η τήρηση και ενημέρωση ηλεκτρονικού Ειδικού Μη¬ 
τρώου ανελκυστήρων και συνεργείων συντήρησης και 
η καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγ¬ 
γελία ή ατύχημα. 

γ) Η χορήγηση άδειας συνεργείου συντήρησης ανελ¬ 
κυστήρων, ύστερα από τη διενέργεια αυτοψίας. 

δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 
αρμοδιότητας της Γ ενικής Γ ραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των πλαστικών σωλήνων και 
των εξαρτημάτων αυτών από μη πλαστικοποιημένο πολυ- 
βινυλοχλωρίδιο (σκληρό ΡνΟ) που χρησιμοποιούνται για 
τη μεταφορά πόσιμου νερού και αποχετευτικών λυμάτων 
καθώς και για συστήματα αποχετεύσεως στα κτίρια. 

7. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των προϊόντων τσιμέντου. 

8. Η διενέργεια δειγματοληπτικών ελέγχων προκει¬ 
μένου να διαπιστωθεί η τήρηση των σχετικών προδια¬ 
γραφών των παιχνιδιών. 

9. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των κυκλοφορούντων λεβήτων 
ζεστού νερού, οι οποίοι τροφοδοτούνται με υγρά ή αέρια 
καύσιμα και η επιβολή των προβλεπόμενων κυρώσεων. 

10. Η χορήγηση βεβαίωσης ότι προϊόντα που εισάγονται 
από το εξωτερικό απ’ ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

11. Η χορήγηση βεβαίωσης ότι είδη που εισάγονται από 
βιομηχανίες, βιοτεχνίες ή επαγγελματικά εργαστήρια 
για να χρησιμοποιηθούν αποκλειστικά από αυτές ως 
πρώτες ύλες, δεν παράγονται από την εγχώρια βιομη¬ 
χανία, κατάλληλα για τη χρήση που προορίζονται και 
σε επάρκεια και ότι η οικονομική σημασία του παραγό- 
μενου τελικού προϊόντος δικαιολογεί τον προθεσμιακό 
διακανονισμό ή την απαλλαγή από την υποχρέωση κα¬ 
τάθεσης χρηματικών προκαταβολών. 

12. Η χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες, τα νομικά 
πρόσωπα και οργανισμούς, παράγονται ή μη από την εγ¬ 
χώρια βιομηχανία κατάλληλα και σε επάρκεια (δεν αφορά 
τις Νομαρχιακές Αυτοδιοίκησης Νομού Αττικής). 

13. Η χορήγηση βεβαίωσης, ότι μηχανήματα, ανταλλακτι¬ 
κά μηχανημάτων καθώς και κάθε άλλο είδος εγχώριας ή 
ξένης προέλευσης, τα οποία έχουν ανάγκη επισκευής, δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

14. Η χορήγηση βεβαίωσης για την ύπαρξη ή μη εγχώριας 
επιχείρησης κατασκευής γεωργικών μηχανημάτων, προ¬ 
κειμένου τα εισαγόμενα γεωργικά μηχανήματα να χρημα¬ 
τοδοτούνται από την Αγροτική Τράπεζα της Ελλάδος. 

15. Η χορήγηση βεβαίωσης ότι μορφές χλωριούχο 
υπολυβινυλίου δεν παράγονται από την εγχώρια βιο¬ 
μηχανία, κατάλληλα και σε επάρκεια, προκειμένου να 
μην επιβάλλεται σ’ αυτές κατά την εισαγωγή τους ο 
προβλεπόμενος δασμός. 


16. Η χορήγηση βεβαίωσης, με την οποία να βεβαιώνε¬ 
ται η ολοκλήρωση των εξαγωγικών υποχρεώσεων βιο¬ 
μηχανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη (εκτός των Νομαρχιακών 
Αυτοδιοικήσεων Νομού Αττικής). 

17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά 
την εισαγωγή των φορτηγών οχημάτων, κατά το μέρος 
που αυτά δεν παράγονται κατάλληλα και σε επάρκεια 
από την εγχώρια βιομηχανία. 

18. Η έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 

19. Η έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές 
επιχειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Δ'. 

Στις αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες 
του ν. 3325/2005, περιλαμβάνονται: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 

2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
Υπηρεσίες Δήμων ή Επαρχείων ή αποκεντρωμένων Πο- 
λεοδομικών Υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της 
οικοδομικής άδειας. 

3. Ο έλεγχος των απαιτούμενων δικαιολογητικών και 
η εισήγηση για την έκδοση αδειών περιτοίχισης, κατε¬ 
δάφισης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιομηχα¬ 
νικές- βιοτεχνικές εγκαταστάσεις, επαγγελματικά εργα¬ 
στήρια, αποθήκες και ηλεκτρομηχανολογικές εγκατα¬ 
στάσεις παροχής υπηρεσιών Κατηγορίας Β4, σύμφωνα 
με την υπ’ αριθμ. ΗΠ15393/2332/2002 κοινή υπουργική 
απόφαση. 

5. Ο έλεγχος της πληρότητας του φακέλου της προ¬ 
καταρκτικής περιβαλλοντικής εκτίμηση και αξιολόγησης, 
της μελέτης περιβαλλοντικών επιπτώσεων και της πε¬ 
ριβαλλοντικής έκθεσης, που υποβάλλονται στην Αδειο- 
δοτούσα Αρχή και αφορούν τις μονάδες αρμοδιότητας 
του ν. 3325/2005. 

6. Η αποστολή στις αρμόδιες Υπηρεσίες του φακέ¬ 
λου της προκαταρκτικής περιβαλλοντικής εκτίμησης 
και αξιολόγησης και της μελέτης περιβαλλοντικών επι¬ 
πτώσεων. 

7. Η διατύπωση εισηγήσεων επί των Μελετών Περιβαλ¬ 
λοντικών Επιπτώσεων στο Νομαρχιακό Συμβούλιο της 
οικείας Νομαρχιακής Αυτοδιοίκησης, κατά τη διαδικασία 
έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 6 του 
ν. 1650/1986, της τήρησης των περιβαλλοντικών όρων 
που αφορούν μονάδες του ν. 3325/2005 και έχουν εκδο- 
θεί από υπηρεσίες της Νομαρχιακής Αυτοδιοίκησης. 

9. Η επιβολή κυρώσεων, σύμφωνα με την παράγραφο 
1 του άρθρου 30 του ν. 1650/1986. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9425 


10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Οι αρμοδιότητες του τμήματος προστασίας περιβάλ¬ 
λοντος και έκδοσης οικοδομικών αδειών θα ασκηθούν 
από την Δ/νση Ανάπτυξης όταν στελεχωθεί η Δ/νση με 
το απαραίτητο εξειδικευμένο προσωπικό. 

Αρμοδιότητες Τμήματος Ε' 

Στις αρμοδιότητες του Τμήματος αυτού ανήκουν: 

1. Η γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης και της οικείας 
νομαρχιακής αυτοδιοίκησης. 

3. Η συνεργασία με τα Κέντρα Υποδοχής Επενδυτών 
(ΚΥΕ), για την διεκπεραίωση από αυτά μέρους των υπο¬ 
θέσεων που ανήκουν στην αρμοδιότητα της Διεύθυνσης 
Ανάπτυξης. 

4. Η συνεργασία με τα Κέντρα Εξυπηρέτησης Πολιτών 
(ΚΕΠ), για τη χορήγηση αδειών, πιστοποιητικών ή ειδικά 
εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων 
της Νομαρχιακής Αυτοδιοίκησης, σε θέματα αρμοδιό¬ 
τητας του παρόντος Τμήματος. 

7. Η μηχανογράφηση της Διεύθυνσης Ανάπτυξης και 
των Τμημάτων αυτής. 

2. Στο άρθρο 28 παρ. 2 στη κατηγορία ΤΕ ο κλάδος 
ΤΕ Διοικητικός - Λογιστικός αντικαθίσταται ως εξής: 
«ΤΕ Διοικητικός - Λογιστικός ο οποίος περιλαμβάνει 
τις ειδικότητες που αναφέρονται στο π.δ. 50/2001 όπως 
τροποποιήθηκε». 

Επίσης στο ίδιο άρθρο στην παρ. 3 στο κλάδο ΔΕ 
Διοικητικών - Γραμματέων προστίθεται το εξής: «ο οποί¬ 
ος περιλαμβάνει τις ειδικότητες που αναφέρονται στο 
π.δ. 50/2001 όπως τροποποιήθηκε» 

Επιπλέον στο ίδιο άρθρο στην παρ. 1 διαγράφεται ο 
κλάδος ΠΕ Χημικών Μηχανικών. 

3. Στο τέλος του άρθρου 31 προστίθεται παρ. 3 ως 
εξής: 

«3. Θέσεις Ιδιωτικού Δικαίου Αορίστου Χρόνου: 

ΠΕ Διοικητικού - Οικονομικού 1 
ΠΕ Γεωτεχνικού (ειδ. Κτηνιάτρου) 3 
ΤΕ Διοικητικού - Λογιστικού 1 
ΔΕ Διοικητικών Γ ραμματέων 2 
ΥΕ Προσωπικό Καθαριότητας μερικής απασχόλησης 
ως εξής: 

Με απασχόληση 7,5 ώρες την εβδομάδα θέσεις 3 
Με απασχόληση 21 ώρες την εβδομάδα θέση 1 
Με απασχόληση 15 ώρες την εβδομάδα θέσεις 3. 

4. Στο άρθρο 33 η παρ 10 αντικαθίσταται ως εξής: 
«10. Στη Διεύθυνση Ανάπτυξης προΐστανται υπάλληλοι 
της κατηγορίας ΠΕ, των κλάδων Μηχανικών, Θετικών 
Επιστημών και Διοικητικού - Οικονομικού, ανεξαρτή¬ 
τως ειδικότητας. Σε περίπτωση έλλειψης των ανωτέρω 
προΐστανται υπάλληλοι της κατηγορίας ΤΕ των ιδίων 
κλάδων, ανεξαρτήτως ειδικότητας. 

10α. Στα Τμήματα της Διεύθυνσης Ανάπτυξης προΐστα- 
νται υπάλληλοι της Κατηγορίας ΠΕ, ως κατωτέρω: 

α) Στο Τμήμα Α' προΐστανται υπάλληλοι της Κατηγορί¬ 
ας ΠΕ, του Κλάδου Μηχανικών, των εξής ειδικοτήτων: 

Μηχανολόγου - Ηλεκτρολόγου, Μηχανολόγου, Ηλε¬ 
κτρολόγου, Ναυπηγού - Μηχανολόγου, Μηχανολόγου 
Βιομηχανίας, Χημικού, Παραγωγής και Διοίκησης. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου. 


β) Στο Τμήμα Β' προΐστανται υπάλληλοι της Κατηγορί¬ 
ας ΠΕ, του Κλάδου Μηχανικών, των εξής ειδικοτήτων: 

Μηχανολόγου - Ηλεκτρολόγου, Μηχανολόγου, Ηλε¬ 
κτρολόγου, Ναυπηγού - Μηχανολόγου, Μηχανολόγου 
Βιομηχανίας, Χημικού, Μεταλλείων - Μεταλλουργού, 
Ορυκτών Πόρων, Διαχείρισης Ενεργειακών Πόρων, Πα¬ 
ραγωγής και Διοίκησης. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου, 
Ενεργειακής Τεχνικής. 

γ) Στο Τμήμα Γ' προΐστανται υπάλληλοι της Κατηγορί¬ 
ας ΠΕ, του Κλάδου Μηχανικών, των εξής ειδικοτήτων: 

Μηχανολόγου - Ηλεκτρολόγου, Μηχανολόγου, Ηλε¬ 
κτρολόγου, Ναυπηγού - Μηχανολόγου, Χημικού. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Μηχανολόγου, Ηλεκτρολόγου. 

δ) Στο Τμήμα Δ' προΐστανται υπάλληλοι της Κατηγο¬ 
ρίας ΠΕ, ως κατωτέρω: 

Κλάδος Μηχανικών, των εξής ειδικοτήτων: Χημικού, 
Περιβάλλοντος, Πολιτικού, Αρχιτέκτονα, Αγρονόμου - 
Τοπογράφου, Μηχανολόγου, Ηλεκτρολόγου, Μηχανο¬ 
λόγου - Ηλεκτρολόγου. 

Κλάδος Περιβάλλοντος, της εξής ειδικότητας: Διαχεί¬ 
ριση Περιβάλλοντος και Φυσικών Πόρων. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Μηχανικών, 
των εξής ειδικοτήτων: Τεχνολογιών Αντιρρύπανσης, Τοπο¬ 
γράφου, Δομικών'Εργων, Μηχανολόγου, Ηλεκτρολόγου. 

ε) Στο Τμήμα Ε' προΐστανται υπάλληλοι της Κατη¬ 
γορίας ΠΕ, του Κλάδου Διοικητικού - Οικονομικού, των 
εξής ειδικοτήτων: 

Οικονομικής και Περιφερειακής Ανάπτυξης, Διοικητι¬ 
κού, Νομικής, Οικονομικού. 

Σε περίπτωση έλλειψης των ανωτέρω, προΐστανται 
υπάλληλοι της Κατηγορίας ΤΕ, του Κλάδου Διοικητικού 
- Λογιστικού, των εξής ειδικοτήτων: Διοίκησης Επιχει¬ 
ρήσεων, Εφαρμογών Πληροφορικής στη Διοίκηση και 
στην Οικονομία, Επιχειρηματικού Σχεδιασμού και Πλη¬ 
ροφοριακών Συστημάτων. 

Υπάλληλοι των κατηγοριών ΠΕ και ΤΕ, ανεξαρτήτως κλά¬ 
δου ή ειδικότητας οι οποίοι στις 13.4.2006 (ημερομηνία έκ¬ 
δοσης του π.δ. 78/2006) προΐσταντο Τμήματος της Δ/νσης 
Ανάπτυξης ή αυτοτελούς τμήματος η γραφείου (πρώην 
ορυκτού πλούτου και βιομηχανίας) μπορούν να επιλέγονται 
ως Προϊστάμενοι των τμημάτων Α', Β', Γ', και Ε'. 

5. Στο άρθρο 37 η παρ. 6, Διεύθυνση Ανάπτυξης αντι¬ 
καθίσταται ως εξής: 

Διεύθυνση Ανάπτυξης 
ΠΕ Μηχανικών (ειδ. Μηχανολόγων) 2 
ΠΕ Μηχανικών (ειδ. Ηλεκτρολόγων) 2 
ΠΕ Μηχανικών (ειδ. Μηχανολόγου - Ηλεκτρολόγου) 2 
ΠΕ Μηχανικών (ειδ. Ναυπηγού - Μηχανολόγου) 1 
ΠΕ Μηχανικών (ειδ. Μηχανολόγων Βιομηχανίας) 1 
ΠΕ Μηχανικών (ειδ. Παραγωγής και Διοίκησης) 1 
ΠΕ Μηχανικών ( ειδ. Ορυκτών Πόρων) 1 
ΠΕ Μηχανικών (ειδ. Χημικών) 1 
ΠΕ Μηχανικών (ειδ. Περιβάλλοντος) 2 
ΠΕ Μηχανικών (ειδ. Πολιτικών) 2 
ΠΕ Μηχανικών (ειδ. Διαχείρισης Ενεργειακών Πόρων) 1 
ΠΕ Μηχανικών (ειδ. Μεταλλείων - Μεταλλουργών) 1 
ΠΕ Μηχανικών (ειδ. Αρχιτέκτονα) 1 
ΠΕ Μηχανικών (ειδ. Αγρονόμου - Τοπογράφου) 1 
ΠΕ Περιβάλλοντος (ειδ. Διαχείριση Περιβάλλοντος και 
Φυσικών Πόρων) 1. 

ΠΕ Γεωτεχνικών (ειδ. Γεωλογίας) 1 
ΠΕ Διοικητικού - Οικονομικού (ειδ. Οικονομικού) 1 
ΠΕ Διοικητικού - Οικονομικού (ειδ. Περιφερειακής και 
Οικονομικής Ανάπτυξης) 2 
ΠΕ Διοικητικού - Οικονομικού (ειδ. Διοικητικού) 1 
ΠΕ Διοικητικού - Οικονομικού ( ειδ. Νομικού) 1 
ΤΕ Μηχανικών (ειδ. Μηχανολόγος) 3 
ΤΕ Μηχανικών (ειδ. Ηλεκτρολόγων) 2 
ΤΕ Μηχανικών (ειδ. Ναυπηγών) 1 
ΤΕ Μηχανικών (ειδ. Τοπογράφων) 2 
ΤΕ Μηχανικών (ειδ. Δομικών έργων) 2 
ΤΕ Μηχανικών (ειδ. Ενεργειακής τεχνικής) 1 
ΤΕ Μηχανικών (ειδ. Τεχνολόγων αντιρρύπανσης) 2 
ΤΕ Διοικητικού - Λογιστικού (ειδ. Διοίκησης Επιχει¬ 
ρήσεων) 2 

ΤΕ Διοικητικού - Λογιστικού (ειδ. Εφαρμογών Πληρο¬ 
φορικής στη Διοίκηση και στην Οικονομία) 2 
ΤΕ Διοικητικού - Λογιστικού (ειδ. Επιχειρηματικού σχε- 
διασμού και πληροφοριακών συστημάτων) 1 
ΤΕ Πληροφορικής 1 
ΤΕ Τεχνολογικών Εφαρμογών 1 
ΤΕ Τεχνικών 1 

ΔΕ Τεχνικού (ειδ. Μηχανολόγου) 2 
ΔΕ Τ εχνικού (ειδ. Ηλεκτρολόγου) 2 
ΔΕ Τεχνικού (ειδ. ΔομικώνΈργων) 1 
ΔΕ Διοικητικών Γραμματέων (ειδ. Διοικητικών Υπη¬ 
ρεσιών) 4 

ΔΕ Διοικητικών Γραμματέων (ειδ. Γραμματέων) 2 
ΔΕ Διοικητικών Γ ραμματέων (ειδ. Λογιστικού) 1 
ΔΕ Περιβάλλοντος 1 
ΔΕ Οδηγών 1 
ΔΕ Προσωπικού Η/Υ 1 
ΔΕ Τηλεφωνητών 1 
ΥΕ Επιμελητών 1 
ΥΕ Προσωπικού Καθαριότητας 1 
ΥΕ Χειριστών Φωτοαντιγραφικών Συσκευών 1 
ΥΕ Βοηθητικού Προσωπικού 1 

6. Το άρθρο 31 παρ. 1 του Οργανισμού της ΝΑΜ αντι¬ 
καθίσταται ως εξής: 

Αρθρο 31 παρ. 1: «1. Προσωπικό με σχέση έμμισθης 
εντολής Δικηγόρων 2 θέσεις, α) 1 θέση δικηγόρου παρ’ 
Αρείω Πάγω ή παρ’ Εφέταις. β) 1 θέση δικηγόρου παρά 
Πρωτοδίκαις. Προσόντα για τον διορισμό στις θέσεις 
δικηγόρων ορίζονται πτυχίο Νομικής Σχολής ΑΕΙ της 
ημεδαπής ή ισότιμο αντιστοίχου σχολής της αλλοδαπής 
και άδεια ασκήσεως επαγγέλματος». 

Β) Η παρούσα απόφαση επιβαρύνει τον προϋπολο¬ 
γισμό της Νομαρχιακής Αυτοδιοίκησης Μεσσηνίας με 
ποσό που δεν μπορεί να προσδιορισθεί. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 15 Φεβρουάριου 2007 

Ο Πρόεδρος Ν. Σ. 

ΧΡΗΣΤΟΣ ΠΑΝΑΓΙΩΤΟΠΟΥΛΟΣ 

-*- 

Αριθμ. 05/2877 (3) 

Καθιέρωση υπερωριακής εργασίας στους υπαλλήλους 
που ασχολούνται με το πρόγραμμα Δακοκτονίας 
έτους 2007. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του ν. 3205/2003 Άρθρο 16. 

2. Τις διατάξεις του ν. 2732/1999 Αρθρο 10. 


3. Το υπ’ αριθμ. 116921/5.3.2007 έγγραφο της Δ/νσης 
Προστασίας Φυτικής Παραγωγής του Υ.Α.Α.Τ. 

4. Την υπ’ αριθμ. 05/2223/27.2.2007 απόφαση του Νο¬ 
μάρχη Χαλκιδικής. 

5. Τις ανάγκες για υπερωριακή απασχόληση του προ¬ 
σωπικού που εμπλέκεται στο πρόγραμμα Δακοκτονίας 
2007, αποφασίζει: 

Καθορίζει τον αριθμό ωρών ως εξής: 

1. Διευθυντής δακοκτονίας 400 ώρες εκ των οποίων 128 
για Εξαιρέσιμες Κυριακές και 272 για απογευματινή. 

2. Επόπτες 472 ώρες για απογευματινή και 128 για 
Κυριακές Εξαιρέσιμες. 

3. Λογιστής 450 ώρες για απογευματινή. 

4. Γραμματέας 200 ώρες για απογευματινή. 

Στους ανωτέρω παρέχεται υπερωριακή αμοιβή εντός 
του χρονικού διαστήματος από 1.3.2007 έως 30.11.2007. 

Η πληρωμή της υπερωριακής εργασίας θα γίνει από 
τις σχετικές πιστώσεις της Νομαρχιακής Αυτοδιοίκησης 
για το πρόγραμμα δακοκτονίας (Φορέας 295 και ΚΑΕ 
0511° 11.000 € και 0512° 3.500 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 13 Μαρτίου 2007 

Ο Νομάρχης 
ΑΣΤΕΡΙΟΣ ΖΩΓΡΑΦΟΣ 

-♦- 

Αριθμ. 1050 (4) 

Μεταφορά είκοσι τριών (23) κενών οργανικών θέσεων 
ΔΕΠ στα Τμήματα του Πανεπιστημίου Κρήτης. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Την διάταξη της παρ. 5α του άρθρου 14 του 
ν. 2817/14.3.2000 (ΦΕΚ 78/14.3.2000/τ.Α'). 

2. Την απόφαση του Πρυτανικού Συμβουλίου του Πα¬ 
νεπιστημίου Κρήτης (συνεδρία 550/21.2.2007). 

3. Το γεγονός ότι υπάρχουν διαθέσιμες κενές οργα¬ 
νικές θέσεις ΔΕΠ στο Πανεπιστήμιο Κρήτης. 

4. Το γεγονός ότι από την απόφαση αυτή δεν προκα- 
λείται δαπάνη εις βάρος του κρατικού προϋπολογισμού, 
ούτε εις βάρος του προϋπολογισμού του Πανεπιστημίου 
Κρήτης, αποφασίζουμε: 

Μεταφέρουμε είκοσι τρεις (23) κενές οργανικές θέσεις 
Διδακτικού Ερευνητικού Προσωπικού (ΔΕΠ) του Πανεπι¬ 
στημίου Κρήτης σε δέκα (10) Τμήματά -του, στα πλαίσια 
της προκήρυξης κενών θέσεων ΔΕΠ ακαδημαϊκού έτους 
2006-2007, ως εξής: 

1. Δύο (2) θέσεις στο Τμήμα Φιλολογικών και Κοινω¬ 
νικών Σπουδών. 

2. Δύο (2) θέσεις στο Τμήμα Επιστήμης Υπολογιστών. 

3. Τρεις (3) θέσεις στο Τμήμα Ιατρικής. 

4. Μία (1) θέση στο Τμήμα Κοινωνιολογίας. 

5. Δύο (2) θέσεις στο Τμήμα Οικονομικών Επιστημών. 

6. Δυο (2) θέσεις στο Τμήμα Ψυχολογίας. 

7. Δύο (2) θέσεις στο Παιδαγωγικό Τμήμα Προσχολικής 
Εκπαίδευσης. 

8. Δυο (2) θέσεις στο Τ μήμα Πολιτικής Επιστήμης. 

9. Τ έσσερις (4) θέσεις στο Τ μήμα Εφαρμοσμένων Μα¬ 
θηματικών. 

10. Τρεις (3) θέσεις στο Τμήμα Επιστήμης και Τεχνο¬ 
λογίας Υλικών. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 7 Μαρτίου 2007 

Ο Πρύτανης 

ΙΩΑΝΝΗΣ ΠΑΛΛΗΚΑΡΗΣ 

